
Koosoleku päevakord:
1. Ravipiirangute juhend – kaugele on jõutud? (Maarja, Kaire)
Ravipiirangute juhend saab lõpliku versiooni juuni lõpuks. Kui saame lõpliku versiooni valmis, saadame kinnitamiseks EASi juhatusse. Juhendi töögrupi ülesandeks on selgitada, kuidas riigi poolt juhend vastu võetakse (SoM ja Tervisekassa). Pealkiri võiks olla “Ravipiirangute Eesti juhend”. Eesmärk on saada kogu riigis kasutatav juhend, mis on kättesaadav mitte ainult EASi kodulehel.
2. Kevadseminari tagasiside ning sügisseminari korraldamine (Veronika)
Kiirabi poolt oli väga positiivne tagasiside kevadseminarile. Anestesiolooge osales vähe, tagasisidet ei ole. Veronika saadab tunnistuse ainult soovijatele.
Sügisseminar 6. novembril Tallinnas. Partnerid soovivad eelarvet kokku panna. Maarja küsib Tallinna Ülikoolist pakkumise, kui saab otsustatud osalejate arv (120). Kuidas saada residendid seltsi seminaridel osalema? Veronika räägib residentuuri üldjuhendaja Kaie Strooga. Veronika saadab Maarjale kava ja kuulutame seltsi listi välja – eelteade koos kavaga. Septembri alguses avame registreerimise.
3. Pädevused? Pädevuse hindamise taotluseid ei ole.
Kaja Põlluste saadetud küsitlust arstide pädevuse hindamise kohta seltsi liikmetele ei saada. Veronika küsib Kaja Põllustelt, milleks see küsitlus. Saame seltsi juhatuse poolt anda infot, kuidas meil pädevuse hindamisega olukord on.
4. Sotsiaalministeeriumi tervishoiu tööjõupoliitika tegevuskava aastateks 2026–2029 (Veronika)
Sotsiaalministeeriumis jäi teema pooleli. Meie arengukava – Veronika edendab arengukava septembri koosolekuks.
5. Osaline liikmelisus SSAIga (Hans)
SSAI juhatus on teinud otsuse Eesti Anestesioloogide Selts võtta osaliseks liikmeks. Haridusprogrammid ja noorte vahetusprogrammid oleksid meile kättesaadavad. Peame veel küsima liikmemaksu kohta, kas on võimalik tasuda ainult osade seltsi liikmete eest, kes on SSAI liikmelisusest huvitatud.
6. Östgergaardi deklaratsioon (Kerli) 
Dokument, kus on kirjas, et simulatsioonõpe, tuli on ja jääb ning on meie väljaõppe ja täiendõppe osa. Kirjutame alla. Kerli vastab.
7. Teenuste taotlused Tervisekassasse.
· 16. juunil saime Tervisekassast vastuse: taotlust "Patsiendi tsentraalse kehatemperatuuri kontrolli alustamine intravaskulaarse jahutuskateetri või jahutusvestiga" arutati 21. mail tervishoiuteenuste loetelu komisjonis. Komisjon  toetas olemasoleva kehatemperatuuri kontrolli teenuse laiendamist, lisades intravaskulaarse jahutamise kõrvale ka jahutusvesti kasutamise võimaluse. Komisjon ei pidanud põhjendatuks ühe meetodi eelistamist või teise välistamist ning leidis, et mõlemad võivad vajaduspõhiselt kasutuses olla. Samas peeti oluliseks anda erialaseltsile tagasisidet, et viimaste ravijuhendite ja muutunud tõendusmaterjali valguses tuleks kogu jahutusravi praktika ja selle näidustused uuesti üle vaadata.
Teiste taotluste kohta (midline, MET) ei ole praeguseks veel kindlaid ostsuseid saanud.

8. UEMSi esindaja – intensiivravi MJC, Eesti Arstide Liidu presidendi küsimus esindaja määramises. https://ebicm.esicm.org 
Mihkel uurib välja, mis funktsioon esindajal on. Siis saame otsustada.
9. Anesteesia/sedatsioon väljaspool operatsioonituba – kes siis ikkagi tohib teha? (vt diskussioon seoses kardioversioonidega)
Aastal 2018 anti hambaarstidele vastus, et meie ei saa neid õpetada. Hansul on 2018. aastast Tervisekassale seltsi vastus hambaarstide naerugaasi kasutamise kohta. 
Protseduuri sedatsiooni võivad teha need, kellel on selleks pädevus. Erakorralise meditsiini arstid väidavad , et neil on lühiajaliste protseduurideks s.h. kardioversioon, luude ja liigeste repositisioon, anesteesia tegemise pädevus. Mitteanestesioloogide poolt teostatud anesteesiat/sedatsiooni  anesteesia kaardiga dokumenteerida ja kodeerida ei ole õige, sest anesteesia teenus sisaldab anestesioloogi tööaega. Täna dokumenteeritakse ja kodeeritakse erinevate haiglate EMOdes mitteanestesioloogide poolt läbi viidud anesteesiaid samamoodi.
Kas regionaalblokaadi koode saaksid hakata ka ortopeedid (erakorralise meditsiini arstid) kasutada?
Selle teema saame uuesti lauale võtta, kui TTL anesteesia teenuste hinnakarja hakatakse üle vaatama.

10. Muud teemad:
ESAIC liikmelisus. Veronika uurib, kas sellel aastal saame EASi liikmetele ESAIC liikmestaatuse.
EASi juhatusse uue residentide esindaja leidmine sügisest – Rasmus uurib, tegeleb ja motiveerib.
Balti kongress Riias 7.-9. oktoober 2027, kas meil on abstracte? Juhatuse liikmed võtavad südame asjaks noorte teadustööde esitamise Balti kongressile.
Pühajärve programm: Helen Higham – simulatsiooni ja suusahuviline. Kerli täpsustab temaga, mis tingimustel ta tuleks.
2027. kevadseminar koos kirurgidega – teema, koht ja kuupäev ei ole veel kokku lepitud.
Vladislav Fedossovi pöördumine seoses Tervisekassa teenuse 7740 - Intubatsioon fiiberoptilise või videoskoopilise seadmega kasutamise kohta. Tervisekassa usaldusarsti arvates ei ole lubatud teenust kasutada ambulatoorses praktikas. Saadame selle kohta Tervisekassale seltsi poolt arvamuse.
Järgmised koosolekud E 21.09.2026 kell 14-16 veebis ja E 23.11.2026 kell 16-18. 

